paragraph_text: Lua (por.: "Mjesec") višeplatformski je skriptni programski jezik visoke razine. Osmišljen je 1993. kao jezik za proširivanje softvera radi udovoljavanja sve zahtjevnijim standardima prilagodljivosti sučelja. Pružao je osnovne značajke proceduralnih jezika (poput COBOL-a, BASIC-a i C-a), kao i mehanizme proširivanja sintakse i funkcionalnosti jezika.